Document ID: /roh_data/filtered/fineweb-2-filterrobots_roh.jsonl.gz/62235

Remblar: Aur per quartet da pais lev svizzer
- Dumengia, 6.9.2015, 14:32, actualisà a las 16:38
Titel da campiun mundial per l'equipa svizra da remblar en la categoria quartet da pais lev. En Frantscha han Mario Gyr, Simon Niepmann, Simon Schürch e Lucas Tramèr gudagnà la medaglia d'aur a moda suverana.
Els èn stads da la partenza fin a l'arrivada a la testa. Gia l'entira stagiun è stada optimala per l'equipa svizra. Avant aveva ella gia recaltgà il titel da campiun d'Europa e gudagnà il classament general da la cuppa mundiala.
Igl è l'emprim titel da campiun mundial per la Svizra dapi il 1995. Lura han ils frars Markus e Michael Gier triumfà en la bartga da dus dubla.
RR novitads 15:00